Jotulė

Jotulė – nedidelis upelis Šakių rajone, Kriūkų seniūnijoje, Nemuno kairysis intakas. Įteka į Nemuną 167,0 km atstumu nuo pastarojo žiočių, vandentakio kodas LR upių klasifikatoriuje – 10011870.Dėl Lietuvos Respublikos upių ir tvenkinių klasifikatoriaus patvirtinimo Upelio ilgis – 6,0 km, baseino plotas – 10,8 km². 
miniatiūra|220px|left|Dvejų angų pralaida Kriūkuose, Nemuno gatvėje. Sienoje – data „1928 J.M.“

Jotulė prasideda dirbamuose laukuose ties Pajotuliais. Toliau teka natūralia, lapuočių mišku apaugusia vaga viršutinėje Nemuno terasoje, iš pietų į šiaurę. Kairiajame krante, santakoje su Strazdupiu, griovos kyšulyje stūkso Joginiškių piliakalnis. Toliau prateka Joginiškius, tvarkomą Sviatošino dvarą. Žemupyje, Kriūkuose netoli senojo magazino, kerta kelią (Nemuno gatvę). Upelio pralaidos portale išlikęs statytojų įrašas „1928 J.M.“ (Jėzaus Metai). Dabartinė Kriūkų teritorija XVI a. buvo dviejų dvarų valda. Jotulė skyrė rytinę dalį, priklausiusią žemininko Jurgio Krukavičiaus ūkiui, ir vakarinę dalį - didikų Sapiegų valdas.

Žymesni intakai: Gudupelis (kairėje), Valakupis, Strazdupis (dešinėje). 

Šalia įsikūrusios gyvenvietės: Pajotuliai, Joginiškiai, Kriūkai.

 Literatūra 

 Jonas Vaičiūnas. Ten, kur teka Jotulė ir Nyka: Kriūkų krašto enciklopedija. Vilnius: Kriventa, 2013

 Šaltiniai 

 Nuorodos 

 Sąrašas:Nemuno intakai
 Jotulė (Gamtos katalogas)

Kategorija:Šakių rajono upės
Kategorija:Nemuno intakai